Woud Iris (Dietes iridioides)
Is 'n immergroen krui wat tot 60 cm hoog groei. Die blare is so gerangskik dat dit soos 'n waaier lyk en is donker groen van kleur. Die blomme is wit en blom van lente tot somer. Die blomme maak oop en toe. Die blomme is toe teen middagete wanneer dit die warmste tyd van die dag is. Die krui kom voor in baie areas, maar doen die beste in die woud. Wanneer die plant toe maak kan hulle hulle self bestuif, want dit bring die manlike en vroulike dele by mekaar.
Klipblom (Crassula orbicularis)
Die Klipblom is 'n meerjarige sukkulente plant en dit groei tot die hoogte van 25 cm wanneer dit blom. Die blare is vleiserig en plat. Hulle is groen tot diep brons. Die blomme kan van Junie af gesien word tot November. Die blomme is gewoonlik wit, maar kan partykeer bruinrooi wees. Dit is 'n algemene plant en sy status is "Least Concern".
Aandblommetjie (Tulbaghia simmleri)
Die Aandblommetjie is 'n meerjarige immergroen plant wat tot 'n hoogte van 25 cm groei. Die blare is grysgroen. Die blomme het 'n sterk reuk en is meestal pienk. Die blomme groei in 'n bloeiwyse. In somer reënval gebiede blom dit van lente tot herfs en in winter reënval streek blom dit winter tot lente.